เรื่องร้องเรียน (คลอง,จราจร) วันที่ 2022-06-14 09:40:07 — แขวงคลองกุ่ม เขตบึงกุ่ม กรุงเทพมหานคร
ร้องเรียนเรื่องการจอดรถในซอยสาธารณะ

ซอย นวมินทร์44  ถ.นวมินทร์  คลองกุ่ม บึงกุ่ม
เป็นซอยถนนสาธารณะ
แต่มีการจอดรถกินช่องจราจรไป 1 ช่อง 
ของคนสันติอโศก และบุคคลทั่วไปที่มาสันติอโศก
จอดมาหลายสิบปีแล้ว   
สร้างความเดือดร้อนกับผู้อาศัยในซอยนี้มาอย่างยาวนาน

เคยร้องเรียนไปที่เขตบึงกุ่ม  และสน. บึงกุ่มหลายครั้ง

สน. ส่งตำรวจมาดูมาเขียนใบสั่ง 1 รอบ
แต่เขียนแบบไม่มีชื่อผู้กระทำผิด
แล้วก็หายไป  เหมือนจะไม่มีการปรับ
มีมาล๊อคล้อ สองสามคันอีกหนึ่งรอบ
แล้วก็หายไป ไม่รู้มีการปรับเงินมั้ย

หัวหน้าเขตบึงกุ่มก็มาดูพร้อมคณะหลายสิบคน 
บอกว่าจะประสาน  บอกว่าผิดแน่นอน
แต่เวลาก็จะเป็นปีแล้ว
ยังไม่มีอะไรเกิดขึ้น

ชาวบ้านที่อยู่ในซอยเดือดร้อน เข้าออกลำบาก
ทางสันติอโศก ก็ไม่ดำเนินการอะไร
ทั้่งที่รถส่วนมากก็เป็นของคนวัดและคนมาวัดทั้งนั้น
และมีการจ้างวานคนมาโบกรถ ทำหน้าที่เป็นจราจร
ทั้งที่ไม่มีอำนาจ  บางครั้งปิดไม่ให้รถเข้าซอย
เพราะบอกว่าซอยเต็มแล้ว  
คนอาศัยก็เข้าออกบ้านไม่ได้
รถติดยาวไปถึงเกษตรตัดใหม่ โดยเฉพาะเสาร์อาทิตย์
สร้างลูกระนาด สามสี่จุด  ตามอำเภอใจ บนถนนสาธารณะ
เคยเอาซุ้มมาตั้งบนถนน ให้ยามที่ตนเองจ้างมาอยู่
แต่ตอนนี้ย้ายซุ้มออกไปแล้ว คงรู้ว่าผิด 
แต่ยังโบกให้จอดรถบนพื้นซอยอยู่

มีการร้องเรียนอย่างเป็นทางการไปเมื่อวันที่ 5 เมษ 2565
(ก่อนหน้านั้น ก็โทรไป ร้องไปตลอด เป็นหลักปี แต่ไม่มีอะไรเกิดขึ้น)
เรื่องก็ยังเงียบอยู่จนมาถึงทุกวันนี้ จนเหนื่อยใจกันจนไม่รู้จะว่ายังไงแล้ว

ไม่รู้ว่ามีอิทธิพลอะไรหรือเปล่าจึงไม่มีใครจัดการอะไรได้
มีถึงว่า ประธานชุมชนสันติอโศกจะทำประชามติ ให้ที่สาธารณะจอดรถได้
อย่างถูกกฏหมาย  ฟังดูแปลกๆเหมือนว่าจะเอาที่ส่วนรวมมาเป็นส่วนตัว
แต่ก็ยังไม่ทำ และยังจอดกินทางอยู่ตลอดเวลา

เรื่องนี้ สน.บึงกุ่มและเขตบึงกุ่มรู้ดี แต่ก็ไม่ทำอะไรอย่างจริงจัง
จึงมาร้องทางทีมงานท่านชัชชาติ ว่าจะดำเนินการได้หรือไม่

ก็เป็นอีกหนึ่งความหวังเล็กๆว่าจะมีการเปลี่ยนแปลง
ขอบคุณมากๆครับ นะครับ